Jūrmala - Vikipēdija

# Jūrmala

### Vikipēdijas raksts

Jūrmala
republikas pilsēta

Iedzīvotāji (2004) | 55452
Citi nosaukumi | -
Pilsēta | no 1959.g
Rajons | -
Mājaslapa | www.jurmala.lv

Wikimedia Commons ir pieejami multimēdiju faili par šo tēmu. Skat.:
Jūrmala
Jūrmala 2005. gada jūlijā

Jūrmala ir Latvijas lielākā kūrortpilsēta. Atrodas apmēram 25 kilometrus uz rietumiem no Rīgas. Pilsētas platība - 100 kvadrātkilometri. Jūrmala 32 km garumā stiepjas gar Rīgas līci un Lielupi.

Pilsēta tradicionāli sastāv no atsevišķām daļām (virzienā no rietumiem uz austrumiem) - Ķemeri, Jaunķemeri, Sloka, Kauguri, Vaivari, Asari, Valteri, Melluži, Pumpuri, Jaundubulti, Dubulti, Majori, Dzintari, Bulduri, Lielupe un Priedaine.

Kūrortpilsēta no 19. gadsimta otrās puses. Latvijas PSR laikā bija viens no populārākajiem kūrortiem PSRS. Mūsdienās pamazām atgūst kūrortpilsētas slavu, papildus kalpodams kā prestižs dzīvojamais rajons.

## [izmainīt šo sadaļu] Vēsture

Bīskapa Alberta (1165-1229) laikā mežiem klātā pussala, uz kuras Jūrmalas pilsēta atrodas, tika pieskaitīta Zemgales novadam, bet Lielupes ieteku Daugavā nosauca par Zemgales ostu [1]

Arī hercogam Jēkabam bijuši savi plāni attiecībā uz Lielupi. Viņš vēlējies izbūvēt kanālu, kas savienotu Lielupi ar jūru Slokas rajonā, tādējādi atvieglojot kuģu ceļu no Jelgavas līdz jūrai. Dažādu iemeslu dēļ, tas netika paveikts.

Pirmās peldu vietas sākušas veidoties Dubultos. Cita Jūrmalas senākā daļa ir Sloka (Jūrmala), kura jau 1785. gadā ieguva miesta, bet 1878. gadā - pilsētas tiesības. Slokas attīstību veicināja 1896. gadā uzceltā papīrfabrika, kura darbojās līdz 1990. gadiem.

Līdzīgi kā Dubulti, kopš 19. gadsimta zvejnieku ciematiņi (tagad pilsētas daļas) Jūrmalas teritorijā kļuva par kūrortiem. Dažu kūrortu sākotnējie (vācu) nosaukumi ievērojami atšķiras no mūsdienu: Melluži - Karlsbāde, Dzintari - Edinburga.

Ķemeri radās 1838. gadā kā Krievijas impērijas valsts kūrorts, saistībā ar šeit esošajām minerālūdens un dūņu atradnēm.

Jūrmalas peldvietu veidošanās sākumā satiksme ar Rīgu tika uzturēta ar zirgiem. Regulāra prāmja līnija vasaras laikā no Rīgas uz Lielupi tika izveidota 1833. gadā, bet pasažieru tvaikoņa līnija Rīga-Dubulti tika atklāta 1843. gadā. Tas ļāva 1848. gadā atklāt arī citas Jūrmalas peldvietas - Majorus, Edinburgu, Mellužus un Asarus. Vēl vieglāk sasniedzamas tās kļuva, kad 1877. gadā tika atklāta Rīgas-Tukuma dzelzceļa līnija, bet 1905. gadā tika uzsākta arī satiksme pa Rīgas-Jūrmalas šoseju.[2]

1920. gada 2. martā Latvijas valdība no esošajiem peldu miestiem izveidoja Rīgas Jūrmalas pilsētu. 1946. gada sākumā Latvijas PSR valdība Rīgas Jūrmalu iekļāva Rīgas sastāvā kā atsevišķu rajonu, kuram 1949. gadā pievienoja Priedaini. Visbeidzot 1959. gada 11. novembrī Latvijas PSR AP Prezidijs pieņēma lēmumu par Jūrmalas pilsētas izveidošanu, apvienojot Rīgas pilsētas Rīgas Jūrmalas rajonu, Sloku un Ķemerus.

## [izmainīt šo sadaļu] Cilvēki

Jūrmalā dzimuši:

- Aleksandrs Kaleri (Александр Юрьевич Калери) (1956 -) - kosmonauts
- Artis Pabriks (1966 -) - politiķis
- Arvīds Reķis (1979 -) - hokejists

## [izmainīt šo sadaļu] Ārējās saites

- http://www.jurmala.lv
- http://www.jurmalaguide.lv

## [izmainīt šo sadaļu] Atsauces un komentāri

1. ↑ Par to, vai šeit tiešām atradusies osta, turpinās diskusijas. Pastāv viedoklis, ka Zemgales osta bijusi Daugavā, pie Daugmales pilskalna. Citi uzskata, ka šī osta bijusi Mežotnē, vai Jelgavā. Taču Indriķa hronikā, atrodama frāze: "...Tomēr šie (tirgotāji), neievērodami pāvesta norādījumu un noniecinādami tirgotāju kopīgo lēmumu, ar savu kuģi aizbrauca lejup pa Daugavu [1]. Virziens "lejup pa Daugavu" varētu būt korekts, ja runa ir par Ikšķili, nevis Rīgu.
2. ↑ Apinis K. Latvijas pilsētu vēsture. Rīgā, 1931. g., 50.lpp

Rīgas rajons
Baldone | Baloži | Olaine | Salaspils | Saulkrasti | Sigulda | Vangaži | Ādažu novads | Carnikavas novads | Garkalnes novads | Ropažu novads | Salaspils novads | Siguldas novads | Stopiņu novads | Allažu pagasts | Babītes pagasts | Baldones pilsētas lauku teritorija | Daugmales pagasts | Inčukalna pagasts | Krimuldas pagasts | Ķekavas pagasts | Mālpils pagasts | Mārupes pagasts | Olaines pagasts | Salas pagasts | Saulkrastu pilsētas lauku teritorija | Sējas pagasts

Latvijas pilsētas
Ainaži | Aizkraukle | Aizpute | Aknīste | Aloja | Alūksne | Ape | Auce | Baldone | Baloži | Balvi | Bauska | Brocēni | Cesvaine | Cēsis | Dagda | Daugavpils | Dobele | Durbe | Grobiņa | Gulbene | Ikšķile | Ilūkste | Jaunjelgava | Jelgava | Jēkabpils | Jūrmala | Kalnciems | Kandava | Kārsava | Krāslava | Kuldīga | Ķegums | Lielvārde | Liepāja | Limbaži | Līgatne | Līvāni | Lubāna | Ludza | Madona | Mazsalaca | Ogre | Olaine | Pāvilosta | Piltene | Pļaviņas | Preiļi | Priekule | Rēzekne | Rīga | Rūjiena | Sabile | Salacgrīva | Salaspils | Saldus | Saulkrasti | Sigulda | Seda | Skrunda | Smiltene | Staicele | Stende | Strenči | Subate | Talsi | Tukums | Valdemārpils | Valka | Valmiera | Vangaži | Varakļāni | Ventspils | Viesīte | Viļaka | Viļāni | Zilupe

Saturs iegūts no "http://lv.wikipedia.org../../../j/%C5%AB/r/J%C5%ABrmala.html"

Kategorija: Jūrmala

##### Views

- Raksts
- Diskusija
- Pašreizējā versija

##### Meklēt

##### Citās valodās

- Български
- Català
- Чăвашла
- Dansk
- Deutsch
- English
- Español
- Eesti
- Euskara
- Suomi
- Français
- Galego
- Magyar
- Italiano
- ქართული
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Українська
- Volapük
- 中文